Source: http://www.postimees.ee/3464593/kohus-saatis-islamiterrorismi-toetanud-tallinlased-aastateks-vangi
Timestamp: 2016-07-30 14:55:49+00:00
Document Index: 3637944

Matched Legal Cases: ['Kohus ', 'Kohus ', 'kohus ', 'kohus ', 'kohus ', 'kohus ', 'kohus ', 'Kohus ', 'kohus ', 'Kohus ', 'kohus ']

Kohus saatis islamiterrorismi toetanud tallinlased aastateks vangi - Eesti uudised - Postimees.eeSoov.eeKV.eeosta.eeTartu PostimeesPärnu PostimeesSakalaVirumaa TeatajaJärva TeatajaValgamaalaneKanal2ReporterKukuUunoElmarKavaTänane lehtPostimeesArvamusMajandusMaailmTeadusKultuurSportTervisTarbijaNaineIlmElu24Kõik loodVideoEestiRio 2016SetoTallinnTartuKrimiTehnikaMaa EluKoduReisKinoKoomiksLaupäev, 30. juuli 2016 |In English |На русском |Saada vihje |Tule tööle |ReklaamPostimeesTänane lehtPostimeesArvamusMajandusMaailmTeadusKultuurSportTervisTarbijaNaineIlmElu24Kõik loodVideoEestiRio 2016SetoTallinnTartuKrimiTehnikaMaa EluKoduReisKinoKoomiksPostimeesEesti uudisedKohus saatis islamiterrorismi toetanud tallinlased aastateks vangi12. jaanuar 2016 10:26Helen Mihelson reporter, Liis Velsker reporterHarju maakohus mõistis islamiterrorismi toetamises süüdistatud tallinlased Ramil Khalilovi ja Roman Manko tänase otsusega süüdi ning mõistis neile karistuseks vastavalt seitse ja viis aastat reaalset vangistust.
Kohtunik Helve Särgava rõhutas kohtuotsuse resolutiivosa kuulutamisel, et kohus lähtus karistuse mõistmisel ka üld- ja eripreventsiooni eesmärkidest. «Üldpreventsioon tähendab seda, et kõik inimesed, kes selles ühiskonnas, antud momendil Eesti territooriumil elavad, peavad teadma ja mõistma, et igale kuriteole järgneb karistus. Mitte ükski kuritegu ei jää selles riigis avastamata ja mitte ükski kuritegu ei jää selles riigis vastavalt seaduse nõuetele ka karistamata,» sõnas Särgava.
Eripreventsiooniga püütakse tänastele süüdimõistetutele selgeks teha, et taolistele tegudele järgneb karistus. «Kahtlemata leidis kohus ka just lähtuvalt eri- ja üldpreventsiooni põhimõtetest, et ei saa kõne alla tulla antud isikute tingimisi karistamine,» märkis Särgava.
Roman Manko kaitsja Olavi-Jüri Luik ootas oma kliendile õigeksmõistvat otsust. Luik kinnitas, et kaebab otsuse kindlasti edasi. Ta leidis, et tema klient ei ole talle süüks pandud kuritegudes süüdi.
Luik rõhutas, et kohtus ei leidnud tõendamist, et Manko oleks Süürias viibivale ja terroristlikku ühendusse kuuluvale Abdurrahman Sazanakovile raha andnud. Veelgi enam: pole ühtegi tõendit, mis tõendaks, et Manko teadis, et Sazanakov on Süürias ja millega ta seal tegeleb. Manko arvas, et ta on Egiptuses ja õpib araabia keelt. Suhtlust väidetava kurjategijaga ei saa aga advokaadi sõnul kuriteoks pidada. Ka tuleks menetluses Luige sõnul üle kuulata Sazanakovit ennast.
Riigiprokurör Laura Vaik jäi kohtuotsusega rahule. Ta lisas, et kohus nõustus prokuratuuri seisukohtadega ja leidis, et kuriteod on tõendatud ja tõendid on kogutud seaduslikult. Vaik ütles, et peab ka karistust õiglaseks. Abdurrahman Sazanakov on kuulutatud rahvusvaheliselt tagaotsitavaks, mistõttu pole teda ka antud menetluse käigus üle kuulatud, lisas prokurör.
Kaitsja Olavi-Jüri Luik tegi etteheiteid prokurörile, kuna prokurör saatis enne kümnepäevase tähtaja, mil kaitsjad saavad esitada avaldusi ja taotlusi, ära ootamist süüdistuse kohtusse. Vaik tunnistas, et kriminaalasi saadeti kohtusse kiirustades, sest süüdistatavaid hoiti sel ajal vahi all, kuid süüdistatavate õigused olid siiski tagatud.
Prokurör nõudis süüalustele, Ramil Khalilovile ja Roman Mankole vastavalt kaheksa- ja seitsmeaastast vangistust.
Mehed eitasid kohtuistungitel terrorismi toetamist ja rahastamist. «Ma ei ole ekstremist, ma ei ole terrorist ega ka radikaal. Ma olen täielikus hämmingus,» rääkis Roman Manko novembri lõpus kohtus tunnistusi andes. Khalilovi ja Manko kaitsjad selgitasid kohtus, et süüdistatavad lihtsalt aitasid islami kommete kohaselt oma töö kaotanud usukaaslast ja tema perekonda.
Esitatud süüdistuse järgi toetasid mehed varem Eestis elanud Ivan Sazanakovi tegevust Süüria territooriumil tegutsevas relvastatud terroristlikus ühenduses, kuhu ta siirdus kaitsepolitsei andmetel võitlema 2013. aasta juulis.
Khalilov, olles teadlik Sazanakovi kavatsusest terroristliku organisatsiooniga ühineda, broneeris ning ostis talle pileti Türgi siselennule Antalyast Süüria piiri ääres asuvasse Hataysse, printis välja broneeringut tõendava reisidokumendi ning selgitas, kuidas kasutada seda lennujaamas, võimaldades Sazanakovil jõuda Süüriasse ning seal terroristliku ühendusega ühineda. Khalilov kogus Sazanakovi jaoks oma tuttavatelt raha ja võttis 2013. aasta sügisel Mankolt Sazanakovile 600 eurot. 17.–22. oktoobril 2013. aastal külastas Khalilov Sazanakovit Süürias, toimetas sinna Sazanakovi abikaasa, nende alaealised lapsed ning andis Sazanakovile raha üle.
Süüdistuse järgi toetas Khalilov Sazanakovi poolt terrorikuriteo toimepanemist alates 2013. aastast, küsides korduvalt oma tuttavatelt Sazanakovile raha, seejuures teades, et viimane võib seda kasutada terrorikuritegude toimepanemiseks. 2014. aastal edastas Khalilov Mankole palve minna Lätti ning küsida Sazanakovile «püha sõja» toetuseks raha. Samuti süüdistatakse Khalilovit terroristlikkusse ühendusse kuulumisele kaasaaitamises. Süüdistuse järgi osutas ta Sazanakovile vaimset kaasabi, tugevdades tema teotahet ja väljendades pidevat heakskiitu ja poolehoidu Sazanakovi tegevusele terroristliku ühenduse liikmena.
Ka Manko oli süüdistuse järgi teadlik Sazanakovi ühinemisest terroristliku ühendusega ning toetas ja rahastas seda. 2013. aasta sügisel andis ta Khalilovi kätte Sazanakovile edastamiseks sularaha 400 eurot ning hiljem veel 200 eurot. Sama aasta teises pooles üritas ta kanda Sazanakovile Süüriasse raha Western Unioni kaudu, ülekanne jäi tema tahtest sõltumata lõpule viimata. Eeluurimisel tuvastatud andmete järgi käis Manko 2014. aasta veebruaris Riias ning küsis kohtumisel raha Sazanakovi tegevuse toetamiseks. Kaitsepolitsei pidas mehed kinni tänavu aprillis.
Kriminaalmenetlust viis läbi kaitsepolitseiamet ja juhtis riigiprokuratuur.
Fotod ja video: islamiterrorismi toetamises süüdistatavad Eesti mehed astusid kohtu ette
Imaam Ildar Muhhamedšin: terrorismiprotsessi peategelased on jumalakartlikud inimesed
Islamiterrorismi toetamises süüdistatav: ma ei ole ekstremist, terrorist ega radikaal
Islamiterrorismi toetamises süüdistatavate kohtuotsus.Allikas: PostimeesKirjuta toimetajalePrindiPostimeesEesti uudised Kopeeri link LIITU POSTIMEHE UUDISKIRJAGAja ole kursis huvipakkuvate uudistega!LIITUE-posti aadressArtikli märksõnadHarju Maakohusimaamkaitsepolitseikaitsepolitseiametlaura vaikradikaalSamal teemalJaan Ginter: kas lööme terrorismikuritegu liiga jämeda kurikaga?Selle nädala teisipäeval tegi Harju Maakohus Eesti esimese terrorismikuritegevust puudutava otsuse. Lõunalauaski jõudis mul jututeema selleni, kas mõistetud karistuste karmus on põhjendatud või äkki peaks veelgi karmimalt karistama, ning kas süüdimõistmiseks oli üldse alust, kirjutab Tartu Ülikooli kriminoloogia professor Jaan Ginter.
Advokaadid tahavad islamiterrorismi toetamise eest karistatud meeste õigeksmõistmist 1Advokaadid vaidlustasid Tallinna ringkonnakohtus kahe tallinlase süüdimõistmise islamiterrorismi toetamises.
Kapo: radikaalsuse ilmingud Eesti moslemikogukonnas sagenevad 1Ehkki kaitsepolitsei hinnangul on Eesti moslemikogukond üldiselt rahumeelne, siis leiab kapo, et radikaalsuse ilmingud kogukonna liikmete seas pigem sagenevad.
Kohus mõistis terrorismi toetamises süüdistatud mehed osaliselt õigeksTallinna ringkonnakohus tühistas täna osaliselt terrorismi toetamises süüdistatud Ramil Khalilovile ja Roman Mankole langetatud Harju maakohtu otsuse ning kergendas neile mõistetud karistusi.
Piltuudis: terrorismi toetamises süüdimõistetu tegi kohtusaalis vastuolulise žestiHarju maakohtus islamiterrorismi toetamise eest viieks aastaks vangi mõistetud Roman Manko lahkus kohtusaalist tõstes üles oma nimetissõrme. Kohus võttis lisaaega otsustamiseks terrori toetamise süüasjas Harju maakohus võttis lisaaega otsustamaks islamiterrorismi toetamises süüdistatava kahe mehe süüasjas.
Prokurör nõuab terroristi toetajatele 7 ja 8 aasta pikkust vangistustRiigiprokurör Laura Vaik nõudis täna Harju maakohtus terrorikuriteo rahastamises ja toetamises süüdistatud Tallinna meestele, Ramil Khalilovile (25) ja Roman Mankole (30) karistuseks 8- ja 7-aastast vangistust.
Video: Eestist Süüriasse võitlema läinud mees avaldab kohtu all olevatele sõpradele toetustKaitsepolitseile teadaolevalt 2013. aastal Süüriasse võitlema läinud Ivan Sazanakov tegi videopöördumise, milles väidab, et ta ei tegutse terroristlikus ühenduses. Muu hulgas avaldab ta toetust oma sõpradele Ramil Khalilovile ja Roman Mankole, kes on praegu kohtu all islamiterrorismi toetamises süüdistatavatena.
Islamiterrorismi toetamises süüdistatav: ma ei ole ekstremist, terrorist ega radikaalHarju maakohtus jätkus täna kolmandat päeva kohtuprotsess kahe Tallinna mehe üle, keda riigiprokuratuur süüdistab islamiterrorismi toetamises.
Imaam Ildar Muhhamedšin: terrorismiprotsessi peategelased on jumalakartlikud inimesedHarju maakohtus jätkus täna kohtuprotsess kahe tallinlasest mehe üle, keda riigiprokuratuur süüdistab islamiterrorismi toetamises.
Fotod ja video: islamiterrorismi toetamises süüdistatavad Eesti mehed astusid kohtu etteHarju maakohtus algas täna kohtuprotsess kahe tallinlasest mehe üle, keda riigiprokuratuur süüdistab islamiterrorismi toetamises.
Islamiterrorismi toetamises süüdistatavad Eesti mehed astuvad kohtu etteRiigiprokuratuur saatis kohtu ette kaks tallinlasest meest, keda süüdistatakse islamiterrorismi rahastamises ja toetamises, kirjutab rahvusringhäälingu uudisteportaal.
Veel Päeva viimane katse algab kell 18.32!